Με βάση όσα έχει ανακοινώσει μέχρι τώρα το Υπουργείο Παιδείας, Έρευνας και Θρησκευμάτων, το χρονοδιάγραμμα για τα Γενικά Λύκεια, στις τάξεις Α, Β και στη Γ Λυκείου διαμορφώνεται όπως φαίνεται στους δύο πίνακες που ακολουθούν.

Ορισμένες παρατηρήσεις:

Για πρώτη φορά μετά από χρόνια οι απολυτήριες εξετάσεις των Λυκείων θα πραγματοποιηθούν πριν από τις πανελλαδικές.

Οι Πανελλαδικές θα αρχίσουν μια βδομάδα μετά τη λήξη των απολυτηρίων και θα ολοκληρωθούν στις 19/6. Το Υπουργείο έχει ανακοινώσει την 29η Ιουνίου ως ημερομηνία ανακοίνωσης των αποτελεσμάτων των Πανελλαδικών. Θα έχει ενδιαφέρον να δούμε αν ο στόχος θα επιτευχθεί.

Τα μαθήματα λήγουν στις 9/5. Αυτό σημαίνει ότι για δύο σχεδόν μήνες τα Λύκεια είναι απλώς εξεταστικά κέντρα. Στο Γυμνάσιο οι εξετάσεις έχουν περιοριστεί σε τέσσερα μαθήματα και τα μαθήματα λήγουν στο τέλος Μαΐου – μάλλον σοφότερη επιλογή.

Οι εξετάσεις του Σεπτεμβρίου για τους μετεξεταστέους μεταφέρονται στο τέλος Ιουνίου (μάλλον ορθή επιλογή), ενώ θα δίνεται και τρίτη ευκαιρία στους μαθητές της Γ΄ Λυκείου να πάρουν απολυτήριο.

Οι μαθητές της Α και Β τελειώνουν με τις σχολικές τους υποχρεώσεις στις αρχές του Ιουνίου.

Δυστυχώς, αν δεν αλλάξει ο εξευτελιστικός μέσος όρος 9,5 σε όλα τα μαθήματα για την προαγωγή στην επόμενη τάξη του Λυκείου, το Λύκειο θα παραμείνει εξεταστικό κέντρο. Μπορεί κάποιος να προαχθεί στην επόμενη τάξη έχοντας βαθμό κάτω από τη βάση ακόμα και σε 5-6 μαθήματα… Τα σχόλια δικά σας, καλή επιτυχία σε όλα τα παιδιά!

Το χρονοδιάγραμμα για τις Α΄ και Β΄ τάξεις

Το χρονοδιάγραμμα για την Γ΄τάξη